Barbu prestegjeld

Barbu prestegjeld var et prestegjeld i Aust-Nedenes prosti tilhørende Aust-Nedenes prosti. Det omfattet sogn i Arendal kommune i Agder fylke, og hovedkirken var Barbu kirke.

Barbu prestegjeld og dets sogn er nå en del av Arendal kirkelige fellesråd, som er underlagt Aust-Nedenes prosti i Agder og Telemark bispedømme i Den norske kirke.

Historikk

Ved kgl. res. 2. mars 1742 ble det vidløftige Holt prestegjeld delt i to, Østre Moland prestegjeld, med Tromøy som eget sognekall, Tromø sogn. Delingen trådte i kraft 30. juni 1747. Tromø sogn omfattet også en bred stripe på fastlandet langs Tromøysund. 

Dette ble igjen ved kgl. res. 11. september 1877 delt i tre: Barbu, Tromø og Østre Moland.

Barbru prestegjeld ble opprettet samtidig med at Barbu herred ble utskilt fra Østre Moland i 1878. Området lå utenfor Arendals bygrense og var et typisk forstadsområde, med villabebyggelse og eldre tett bebyggelse. Barbu kirke var i 1878 under oppførelse, og sto ferdig 1880. Prestegjeldets grenser var fra starten identisk med herredet (kommunen). Barbu kirke lå øst i byen, mens de vestre bydeler – som også hørte til menigheten – hadde kortere vei til byens kirke, Trefoldighetskirken. 

I 1902 ble Barbu kommune en del av byen Arendal. Prestegjeldets grenser kunne da justeres, slik at de vestre bydeler i Strømsbu ble lagt til Trefoldighet prestegjeld. 

Ved avviklingen bestod Barbu prestegjeld av menigheten i Barbu.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket. Prestene ansettes ikke lenger i prestegjeldet, men i prostiet. Menighetene består som før. Barbu prestegjeld avløses av Barbu menighet.

Referanser

Litteratur 
 

Prestegjeld i Agder og Telemark bispedømme
Arendals historie